A természettudomány fejlődése hatásának tanulságáról. 
15 
gondolkozásmódját, hatalmas vonásokban látjuk magunk előtt 
a természettudomány fejlődésének jelentőségét az emberre és 
az emberi társadalmakra. És ez csak előjáték a jövő zenéjéhez, 
melyből rövid idővel ezelőtt megcsendült egy hatalmas accord 
a franciák nemzeti ünnepén, julius 14-én, amidőn száz- meg 
százezer ember lelkesedése közepette megjelent biztos repüléssel, 
emberi akarat által vezetve az első kormányozható léghajó. 
Kinyílt a holnap kapuja. Az emberiség élete egy uj korszakának 
kezdetét jelenti ez a szivaralakú gép szilárd kosarában a jövő 
emberével. Mert kétségtelen, hogy e találmány átalakítja az 
államok egymásközött való viszonyát, a társadalmak sociális 
és gazdasági életét, az emberek műveltségét és gondolkozás- 
módját. 
A jövő alakulásának jelzésével, melynek irányát éppen a 
fejlődő természettudomány nyújtotta eszközök befolyásolják, 
végezem előadásomat. Amit előadtam nem egyéb mint egy-két 
szin, egynéhány vonás ismertetése abból a nagy képből, mely 
hatalmas erővel tárja élénkbe azt a nagy igazságot, hogy a 
fejlődő természettudomány egyrészt megmagyarázza a társa- 
dalmitudomány kutatási körében felmerülő jelenségeket, más- 
részt hatalmas tényezője a társadalmak átalakulásának. 
